బాబుల్ సుప్రియో

బాబుల్ సుప్రియో భారతదేశానికి చెందిన సినీ గాయకుడు, రాజకీయ నాయకుడు. ఆయన అస‌న్‌సోల్ నియోజకవర్గం నుంచి రెండు సార్లు ఎంపీగా గెలిచి నరేంద్ర మోదీ మంత్రివర్గంలో కేంద్ర భారీ పరిశ్రమల, పబ్లిక్ ఎంటర్ప్రైజెస్, అటవీ, పర్యావరణ శాఖల స‌హాయ మంత్రిగా పనిచేశాడు.
రాజకీయ జీవితం
బాబుల్ సుప్రియో 2014లో భారతీయ జనతా పార్టీ ద్వారా రాజకీయాల్లోకి వచ్చి అస‌న్‌సోల్ పార్లమెంట్ నియోజకవర్గం నుంచి పోటీ చేసి తొలిసారి లోక్‌సభ ఎంపీగా ఎన్నికయ్యాడు. ఆయన పార్లమెంట్ లో పర్యాటక, సాంస్కృతిక కమిటీ సభ్యుడిగా, కేంద్ర భారీ పరిశ్రమల, పబ్లిక్ ఎంటర్ప్రైజెస్ శాఖల స‌హాయ మంత్రిగా పనిచేశాడు. బాబుల్ సుప్రియో 2019లో రెండోసారి లోక్‌సభ ఎంపీగా ఎన్నికై అటవీ, పర్యావరణ శాఖల స‌హాయ మంత్రిగా పనిచేసి 2021లో మంత్రివర్గ పునర్‌వ్యవస్థీకరణలో భాగంగా ఆయనను క్యాబినెట్ నుంచి తొలగించారు.

బాబుల్ సుప్రియో 2021లో జరిగిన పశ్చిమ్ బెంగాల్ అసెంబ్లీ ఎన్నికల్లో ఆయన టోలీగంజ్ నియోజ‌క‌వ‌ర్గం నుండి బీజేపీ తరపున పోటీ చేసి ఓడిపోయాడు. బాబుల్ సుప్రియో 2021 సెప్టెంబరు 18న తృణమూల్‌ కాంగ్రెస్‌ పార్టీలో చేరి అక్టోబరు 19న లోక్‌సభ సభ్యత్వానికి రాజీనామా చేశాడు. బెంగాల్‌లోని బాలిగంజ్ అసెంబ్లీ నియోజ‌క‌వ‌ర్గానికి జరిగే ఉప ఎన్నిక‌లో తృణ‌మూల్ అభ్య‌ర్థిగా టీఎంసీ అధినేత మ‌మ‌తా బెన‌ర్జీ ట్విట్ట‌ర్ వేదిక‌గా ప్రకటించింది.

మూలాలు

వర్గం:1970 జననాలు